wickkiey/tamil-wikipedia-chunked huggingface dataset:
# சார்லஸ் எட்வர்ட் கோவர்

## படைப்புகள்

கோவர் சென்னையில் 1865-இல் "இந்திய எடைகள் மற்றும் அளவீடுகள், அவற்றின் நிலை மற்றும் தீர்வு" என்ற தலைப்பில் ஒரு துண்டுப்பிரசுரம் எழுதினார். 1866-ஆம் ஆண்டு அவர் ஆசியாடிக் சொசைட்டிக்கு "தென்னிந்தியாவில் பொங்கல் திருவிழா" (*Journal,* new ser. v. 91–118) என்ற ஒரு ஆய்வறிக்கையை எழுதிக் கொடுத்தார். அதில் பொங்கல் பண்டிகையானது பழைய ஆரிய வாழ்வியலின் எச்சம் என்று தனது முடிவினை அறிவித்தார். ஆயின் இதற்குத் தரவேதும் அவர் கொடுக்கவில்லை. தனது மற்றொரு பங்களிப்பாக தென்னிந்தியாவின் தார்மீக நிலை பற்றியும் மதக் கண்ணோட்டங்களின் அடிப்படையில் சாதி அமைப்பினைக் குறித்த பார்வை பற்றியுமான ஆராய்ச்சியினை வெளியிட்டார். இவ்வாய்வு பண்டைய கனரா பகுதிகளின் பிரபலமான பாடல்களின் தொகுப்பின் அடிப்படையில் அமைந்ததாகும். இவ்வாராய்ச்சி அறிக்கையை கோவர் ஆங்கிலக் கவிதை வடிவில் பதிப்பித்தார். இந்த புத்தகத்தில் திருக்குறளின் தேர்ந்தெடுக்கப்பட்ட சில குறட்பாக்களை ஆங்கிலத்தில் செய்யுள் வடிவில் மொழிபெயர்த்து "ஓட்ஸ் ஃப்ரம் தி குரள்" (*Odes from the Kural*) என்ற தலைப்பில் வெளியிட்டார். நேதனியல் எட்வர்ட் கிண்டர்ஸ்லி, எல்லீசன் மற்றும் வில்லியம் ஹென்றி ட்ரூ ஆகியோருக்குப் பிறகு குறளை ஆங்கிலத்தில் மொழிபெயர்த்த நான்காவது நபர் கோவர் ஆவார்.
# பாலாஜி தரணிதரன்

**பாலாஜி தரணீதரன்** (*Balaji Tharaneetharan*) ஓர் தமிழ்த் திரைப்பட இயக்குநர் ஆவார். இவர் 2012 ஆம் ஆண்டு நவம்பர் 30 அன்று வெளியான நகைச்சுவைத் திரைப்படமான நடுவுல கொஞ்சம் பக்கத்த காணோம் படத்தில் இயக்குநராக அறிமுகமானார்.
# பாலாஜி தரணிதரன்

## பின்னணி

பாலாஜி தரணீதரன், விஜய் சேதுபதி முக்கியக் கதாபாத்திரத்தில் நடித்த நடுவுல கொஞ்சம் பக்கத்த காணோம் (2012) என்ற நகைச்சுவைத் திரைப்படத்தின் மூலம் இயக்குநராக அறிமுகமானார். இந்த படம் ஒளிப்பதிவாளர் சி. பிரேம் குமாரின் வாழ்க்கையில் நடந்த ஒரு நிஜ வாழ்க்கை சம்பவத்தை அடிப்படையாகக் கொண்டதாகக் கூறப்படுகிறது. மேலும், ஒரு இளைஞன் தனது வாழ்க்கையில் திருமணம் செய்து கொள்ளவிருக்கும் நேரத்தில் சில நாட்களை மறக்கும் ஒரு நகைச்சுவையான கதையாக வந்தது. வாரணம் ஆயிரம் படத்தில் உதவி ஒளிப்பதிவாளராகப் பணிபுரிந்த போது பிரேம் குமார் தனது நினைவை இழந்தார். திருமணத்திற்கு இரண்டு நாட்களுக்கு முன்பு அவர் மூன்று நண்பர்களுடன் துடுப்பாட்டம் விளையாடச் சென்றார். பந்தை பிடிக்க முயன்றபோது, அவர் கீழே விழுந்து தற்காலிகமாக நினைவாற்றலை இழந்தார். அவருடன் இருந்த பாலாஜி தரணீதரன், சம்பவத்தை அடிப்படையாகக் கொண்டு ஒரு கதையை எழுதத் தொடங்கினார்.  
பிரேம் குமாருடன் இருந்த மற்ற சாட்சிகளில் ஒருவரான பகவதி பெருமாள் இந்த படத்தில் தானும் நடிக்க ஒப்புக்கொண்டார். அதே நேரத்தில் பாதிக்கப்பட்ட பிரேம் குமார் ஒளிப்பதிவை தானே கையாண்டார்.
# பாலாஜி தரணிதரன்

## வெளியீடு

நடுவுல கொஞ்சம் பக்கத்த காணோம் செப்டம்பர் 2012இல் வெளியிடப்படவிருந்தது. திரைத்துறையிலிருந்து விமர்சகர்கள் மற்றும் ஆளுமைகளுக்கான முன்னோட்ட காட்சிகள் நடத்தப்பட்டன. இந்த படம் ஊடகங்கள் மற்றும் பல்வேறு இயக்குநர்கள் மற்றும் தொழில்நுட்ப வல்லுநர்களிடமிருந்து நல்ல விமர்சனங்களைப் பெற்றது. அதன் நேர்மறையான வரவேற்பைத் தொடர்ந்து, ஒரு பரந்த வெளியீட்டை அடைய பட வெளியீட்டை ஒத்திவைக்க குழு முடிவு செய்தது. இதன் விளைவாக விமர்சகர்களிடமிருந்து மிகவும் நேர்மறையான விமர்சனங்களை பெற திரையிடப்பட்டது. தி டைம்ஸ் ஆஃப் இந்தியா சேர்ந்த எம்.சுகாந்த் 5 க்கு 4-மதிப்பெண்ணைக் கொடுத்தார். தி இந்து நாளிதழின் கே. ஆர். மணிகண்டன் "ஒரு எளிய கதை மற்றும் திறமையான புதுவரவுகள் ஒரு சிறிய அணி எனவும், ஒரு ஆரோக்கியமான பொழுதுபோக்குப் படம்" என்றார்.
# பாலாஜி தரணிதரன்

## விருது

அடுத்த ஆண்டு விருது விழாக்களில் இந்தப் படம் சிறப்பாக செயல்பட்டது. முன்னணி அறிமுக இயக்குநராக பாலாஜிக்கு அங்கீகாரத்தைப் பெற்றுத் தந்தது. சிறந்த திரைக்கதைக்காக விஜய் விருதுகள், எடிசன் விருதுகள் ஆகியவற்றில் விருதுகளை பெற்றது.
# பாலாஜி தரணிதரன்

## அடுத்த முயற்சி

சனவரி 2013 இல், பாலாஜி தனது இரண்டாவது படமான சீதக்காதி என்ற படத்தை வாசன் விஷுவல் வென்ச்சர்ஸின் தயாரிப்பில் இயக்கத் தொடங்கினார். இருப்பினும், ஒரு வருடத்திற்குப் பிறகு, தான் இந்த முயற்சியை தற்காலிகமாக நிறுத்திவிட்டதாகவும் பின்னர் மீண்டும் தொடங்குவதாகவும் அறிவித்தார். ஆகஸ்ட் 2014இல், இவர் தனது அடுத்த முயற்சியாக ஒரு பக்க கதை என்ற தலைப்பில் ஒரு படத்தை இயக்கவிருப்பதாக அதிகாரப்பூர்வ அறிவிப்பை வெளியிட்டா. மேலும் இதில் நடிகர் ஜெயராமின் மகன் காளிதாஸ் ஜெயராம் முக்கியக் கதாபாத்திரத்தில் நடிப்பதாகவும் தெரிவித்தார். இதைத் தொடர்ந்து, இவர் விஜய் சேதுபதியின் நடிப்பில் சீதக்காதி படத்தை இயக்கினார். ஆகும், இதில் நடுவுள்ள கொஞ்சம் பக்கத்த காணோம் படத்திற்குப் பிறகு இருவரும் மீண்டும் இணைந்தார்கள்.
# துக்ளக் தர்பார்

***துக்ளக் தர்பார்*** (*Tughlaq Durbar*) 2021ஆம் ஆண்டு வெளியான தமிழ் மொழி அரசியல் நையாண்டி தொலைக்காட்சித் திரைப்படமாகும். இது அறிமுக இயக்குநர் டெல்லி பிரசாத் தீனதயாளனால் எழுதி இயக்கப்பட்டது. திரைக்கதையையும், உரையாடல்களையும் பாலாஜி தரணிதரன் எழுதியிருந்தார். இந்த படத்தில் விஜய் சேதுபதி, இராதாகிருஷ்ணன் பார்த்திபன், ராசி கன்னா, மஞ்சிமா மோகன், கருணாகரன் , பகவதி பெருமாள் ஆகியோர் துணை வேடங்களில் நடித்துள்ளனர். இந்த படத்திற்கு கோவிந்த் வசந்தா இசையமைத்துள்ளார். மனோஜ் பரமஹம்சா, மகேந்திரன் ஜெயராஜு ஒளிப்பதிவு செய்ய, ஆர். கோவிந்தராஜ் படத்தொகுப்பு செய்துள்ளார். இந்த படம் விநாயகர் சதுர்த்தியின் போது (10 செப்டம்பர் 2021) சன் தொலைக்காட்சியில் நேரடியாக ஒளிபரப்பப்பட்டது. பின்னர் அடுத்த நாள் நேர்மறையான விமர்சனங்களால் நெற்ஃபிளிக்சில் டிஜிட்டல் வெளியீட்டிற்கு திட்டமிடப்பட்டது.
# டிக்கெட் (2017 திரைப்படம்)

***டிக்கெட்*** (*Ticket*) என்பது இராகவ் ரங்கநாதன் எழுதி இயக்கி 2021இல் வெளியான இருமொழி நகைச்சுவைத் திரைப்படமாகும்.இப்படத்தை பிரீதா ராகவ் தயாரித்தார். தமிழிலும், ஆங்கிலத்திலும் படமாக்கப்பட்ட இந்த படத்தில், கார்த்திக் குமார், லட்சுமி பிரியா சந்திரமெளலி சனம் ஷெட்டி ஆகியோருடன் இராகவ் முக்கியக் கதாபாத்திரத்தில் நடித்துள்ளார்.  
இந்தத் திரைப்படம் 2017இல் இலண்டன் இந்திய திரைப்பட விழாவில் திரையிடப்பட்டது. இலண்டன், வெம்பிளி, பர்மிங்காம் ஆகிய இடங்களில் காட்சிகள் நடத்தப்பட்டன.
# டிக்கெட் (2017 திரைப்படம்)

## நடிப்பு

- அவினாஷ் ரவிச்சந்தராக ராகவ் ரங்கநாதன்
- அல்திப் உசேனாக கார்த்திக் குமார்
- ஷாலினியாக லட்சுமி பிரியா சந்திரமெளலி
- ரியாவாக சனம் ஷெட்டி
- ஒரு உள்ளூர் டானாக பப்லு பிரித்திவிராஜ்
- சோனாவாக ஐஸ்வர்யா
- வட்சன் சக்கரவர்த்தி
- கவிதாலயா கிருஷ்ணன்
- பாலாஜி வேணுகோபால்
- பிரியா பிரான்சிஸாக ஷைலஜா செட்லூர்
# டிக்கெட் (2017 திரைப்படம்)

## தயாரிப்பு

இந்தத் திரைப்படம் ராகவ் ரங்கநாதனின் அறிமுக இயக்கத்தில் வெளியானது. அவர் *டிக்கெட்* "கருப்பு நகைச்சுவையுடன் கூடிய பரபரப்பூட்டும் திரைப்படம்" என்று அறிவித்தார். இந்த திரைப்படம் 2015 நடுப்பகுதியில் படப்பிடிப்பைத் தொடங்கி 2016இல் முன்னேறியது. படத்தின் தலைப்பு இறப்பைக் குறிப்பிடும் "டிக்கெட் வாங்கிட்டான்!" என்ற தமிழ் சொற்றொடராகும்.
# குதிரைவால்

***குதிரைவால்*** (*Kuthiraivaal*) என்பது 2021 ஆம் ஆண்டு தமிழ் -மொழியில் வெளியான உளவியல் பரபரப்பூட்டும் திரைப்படம் ஆகும். ஜி.ராஜேஷ் எழுதிய கதையை மனோஜ் லியோனல் ஜாக்சன், ஷ்யாம் சுந்தர் ஆகியோர் இணைந்து இயக்கியிருந்தனர். இந்த படத்தில் கலையரசன், அஞ்சலி பாட்டீல், சௌம்யா ஜெகன்மூர்த்தி, ஆனந்த் சாமி , சேத்தன் ஆகியோர் முக்கிய கதாபாத்திரங்களில் நடித்துள்ளனர். குதிரை வால் கொண்ட மனிதன், வால் இல்லாத குதிரை, வானத்தில் சூரியனும், சந்திரனும் ஒரே நேரத்தில் தோன்றுவது போன்ற மாய யதார்த்தக் கூறுகளை இந்த படம் கொண்டுள்ளது. ஆளவந்தான் போன்ற மந்திர யதார்த்தத்தின் கருத்தை பயன்படுத்திய சில தமிழ் படங்களில் ஒன்றாக இந்த படம் கருதப்படுகிறது. பெர்லின் விமர்சகர்கள் திரைப்பட விழாவில் சர்வதேச வெளியீட்டுக்கு பரிந்துரைக்கப்பட்ட முதல் இந்திய திரைப்படம் இதுவாகும். பிரான்ஸ் காஃப்காவின் *தி மெட்டாமார்போசிஸ்* என்ற புதினத்திலிருந்து இந்த படம் தழுவலாக எடுக்கப்பட்டது.
# சூரிய நகரம்

***சூரிய நகரம்*** (*Sooriya Nagaram*) என்பது 2012ஆம் ஆண்டு வெளியான இந்தியத் தமிழ்த் திரைப்படமாகும். இதை எம். செல்லமுத்து எழுதி இயக்கியிருந்தார். எக்ஸ். பி. ராஜன் தயாரித்திருந்தார். இந்த படத்தில் ராகுல் ரவீந்திரன், மீரா நந்தன், ஆர். வி. உதயகுமார், கஞ்சா கறுப்பு ஆகியோர் நடித்துள்ளனர். இது இசையமைப்பாளர் ரான் ஈத்தன் யோஹானின் முதல் திரைப்படமாகும் (பென் வயல்லி என அழைக்கப்படுகிறார்). படம் 30 மார்ச் 2012 அன்று வெளியிடப்பட்டது. இது வெளியானதும் எதிர்மறையான விமர்சனங்களைப் பெற்றது. மேலும், விமர்சன ரீதியாகவும் வணிக ரீதியாகவும் சிறப்பாக செயல்படவில்லை.
# சூரிய நகரம்

## கதை

சாதி வெறி கொண்ட சமூகம் ஒரு இளம் பெண்ணையும், அவளுடைய காதலனையும் அவளது சொந்த சகோதரனே கொல்வது போன்ற கதைய வெளிப்படுத்துகிறது.
# சூரிய நகரம்

## நடிப்பு

- வெற்றிவேலாக ராகுல் ரவீந்திரன்
- தமிழ்செல்வியாக மீரா நந்தன்
- ஆர். வி. உதயகுமார்
- கஞ்சா கறுப்பு
- மனோபாலா
- மெக்கானிக்காக சூரி
- மாரியாக அஞ்சாதே ஸ்ரீதர்
- விவேக் ராஜகோபால்
# சூரிய நகரம்

## தயாரிப்பு

படத்திற்காக, குழுவினர் மதுரைக்கு அருகில் ஒரு வாகனம் பழுது பார்க்கும் இடம் போன்ற ஒரு அரங்கினை அமைத்திருந்தனர். முதல் காட்சி இங்கே படமாக்கப்பட்டது. இயக்குநர் பாரதிராஜா, முதல் காட்சியைத் தொடங்கி வைத்தார்.
# சூரிய நகரம்

## ஒலிப்பதிவு

வைரமுத்து எழுதிய அனைத்து பாடல்களுக்கும் அறிமுக இசையமைப்பாளர் பென் வயலி இசையமைத்திருந்தார். *திங்க் மியூசிக் இந்தியா* நிறுவனம் படத்தின் இசை உரிமையை வைத்திருக்கிறது.
# பிலோமின் ராஜ்

**பிலோமின் ராஜ்** (*Philomin Raj)* தமிழ் படங்களில் பணிபுரியும் ஓர் படத்தொகுப்பாளர் ஆவார். இவர் லோகேஷ் கனகராஜுடன் அடிக்கடி இணைந்து பணியாற்றி வருகிறார். மேலும் அவருடைய தொழில் வாழ்க்கையின் தொடக்கத்திலிருந்தே அவருடன் பணியாற்றினார்.
# பிலோமின் ராஜ்

## தொழில்

இவர் மாநகரம் (2017) படத்திற்காக மிகவும் பிரபலமானவராக அறியப்படுகிறார். அந்தப் படத்திற்காக இவர் சிறந்த ஆசிரியருக்கான விஜய் விருதைப் பெற்றார். தி இந்து மாநகரம் பற்றிய தனது விமர்சனத்தில், "படத்தொகுப்பு பல்வேறு கதாபாத்திரங்களையும், மற்றவற்றைப் பற்றியும் உங்களுக்கு ஆர்வத்தை ஏற்படுத்துகிறது " என்று எழுதியது. கைதி (2019) படத்தில் ராஜ் தனது பணிக்காக பாராட்டுகளைப் பெற்றார்.
# பிலோமின் ராஜ்

## திரைப்படவியல்

| 2016 | *அவியல்* | பகுதி: *கலாம்* |
| --- | --- | --- |
| 2017 | *மாநகரம்* |  |
| 2018 | *வெள்ளை ராஜா* | அமேசான் பிரைம் வீடியோ - வலைத்தொடர் |
| 2019 | *மெஹந்தி சர்க்கஸ்* |  |
| *ராட்சசி* |  |  |
| *கைதி* |  |  |
| 2021 | *மாஸ்டர்* |  |
| *மண்டேலா* |  |  |
| *ஜெய் பீம்* |  |  |
| 2022 | *டாணாக்காரன்* |  |
| *விக்ரம்* |  |  |
| *குலு குலு* |  |  |
| *வித்னஸ்* |  |  |
| 2023 | *மாவீரன்* |  |
| *லியோ* |  |  |
| *ஜப்பான்* |  |  |
| *பார்க்கிங்* |  |  |
| 2024 | *மகாராஜா* |  |
| வேட்டையன் |  |  |
| 2025 | } |  |
# பிலோமின் ராஜ்

## விருதுகளும், பரிந்துரைகளும்

| 2018 | 10 வது விஜய் விருதுகள் | விஜய் விருதுகள் | மாநகரம் |
| --- | --- | --- | --- |
| 2020 | நோர்வே தமிழ்த் திரைப்பட விழா விருதுகள் | சிறந்த படத்தொகுப்பாளர் | கைதி |
# புகளூர் நகராட்சி

**புகழூர் நகராட்சி**, தமிழ்நாட்டின் கரூர் மாவட்டத்தின் மண்மங்கலம் வட்டத்தில் உள்ள புஞ்சை புகழூர் மற்றும் காகித ஆலை புகழூர் ஆகிய பேரூராட்சிகளை இணைத்து புகழூர் நகராட்சியை உருவாக்குவதற்கான அரசாணையை 16 அக்டோபர் 2021 அன்று நகராட்சி நிர்வாகம் மற்றும் குடிநீர் வழங்கல் கூடுதல் தலைமைச் செயலாளர் சிவதாஸ் மீனா ஆணை பிறப்பித்துள்ளார்.
# புகளூர் நகராட்சி

## இதனையும் காண்க

- புஞ்சை புகலூர்
- புகழூர் காகித ஆலை
- தமிழக நகராட்சிகள்
# பள்ளப்பட்டி நகராட்சி

**பள்ளப்பட்டி நகராட்சி**, தமிழ்நாட்டின் கரூர் மாவட்டத்தின் அரவக்குறிச்சி வட்டத்தில் அமைந்த பள்ளப்பட்டி பேரூராட்சியை மூன்றாம் நிலை நகராட்சியாக தரம் உயர்த்தப்படுவதாக நகராட்சி நிர்வாகம் மற்றும் குடிநீர் வழங்கல் கூடுதல் தலைமைச் செயலாளர் சிவதாஸ் மீனா ஆணை பிறப்பித்துள்ளார்.
# பள்ளப்பட்டி நகராட்சி

## இதனையும் காண்க

- பள்ளப்பட்டி (கரூர்)  
- தமிழக நகராட்சிகள்
# பொன்னேரி நகராட்சி

**பொன்னேரி நகராட்சி**, தமிழ்நாட்டின் திருவள்ளூர் மாவட்டம், பொன்னேரி வட்டத்தின் தலைமையிடமாக பொன்னேரி பேரூராட்சியை மூன்றாம் நிலை நகராட்சியாக தரம் உயர்த்துவதற்கான அரசாணையை 16 அக்டோபர் 2021 அன்று நகராட்சி நிர்வாகம் மற்றும் குடிநீர் வழங்கல் கூடுதல் தலைமைச் செயலாளர் சிவதாஸ் மீனா பிறப்பித்துள்ளார்.
# எஸ். புரட்சிமணி

**எஸ். புரட்சிமணி** (*S. Puratchimani*) என்பவர் இந்திய அரசியல்வாதி ஆவார். இவர் 1996 தமிழ்நாடு சட்டமன்றத் தேர்தலில் மங்களூர் தொகுதியிலிருந்து தமிழ்நாடு சட்டமன்றத்திற்குத் தேர்ந்தெடுக்கப்பட்டார். இந்தத் தொகுதி பட்டியல் சாதியினரின் வேட்பாளர்களுக்கு ஒதுக்கப்பட்டது. இவர் தமிழ் மாநில காங்கிரசு கட்சியின் சார்பில் போட்டியிட்டு வெற்றிபெற்றார்.
# திருநின்றவூர் நகராட்சி

**திருநின்றவூர் நகராட்சி**, தமிழ்நாட்டின் திருவள்ளூர் மாவட்டம், ஆவடி வட்டத்தில் உள்ள திருநின்றவூர் பேரூராட்சி 16 அக்டோபர் 2021 அன்று நகராட்சியாக உருவாக்குவதற்கான அரசாணையை நகராட்சி நிர்வாகம் மற்றும் குடிநீர் வழங்கல் கூடுதல் தலைமைச் செயலாளர் சிவதாஸ் மீனா வெளியிட்டார்.
# திருநின்றவூர் நகராட்சி

## இதனையும் காண்க

- தமிழக நகராட்சிகள்
# மானாமதுரை நகராட்சி

**மானாமதுரை நகராட்சி,**, சிவகங்கை மாவட்டம், மானாமதுரை வட்டத்தின் நிர்வாகத் தலைமையிடமாக உள்ள மானாமதுரை பேரூராட்சி 16 அக்டோபர் 2021 அன்று நகராட்சியாக தரம் உயர்த்துவதற்கான அரசாணையை, நகராட்சி நிர்வாகம் மற்றும் குடிநீர் வழங்கல் கூடுதல் தலைமைச் செயலாளர் சிவதாஸ் மீனா வெளியிட்டார்.
# மானாமதுரை நகராட்சி

## இதனையும் காண்க

- மானாமதுரை
- தமிழக நகராட்சிகள்
# ஏ. மாரியப்பன் முதலியார்

**ஏ. மாரியப்பன் முதலியார்** (*A. Mariappan Mudaliar*) இந்தியாவைச் சேர்ந்த ஓர் அரசியல்வாதியும் தமிழ்நாட்டின் சட்டமன்ற உறுப்பினராகவும் இருந்தார். மக்களுக்கு தொண்டு செய்யும் வள்ளல் குணம் கொண்ட இவர் 1957 ஆம் ஆண்டில் நடைபெற்ற தேர்தலில் சேலம் - I தொகுதியில் இந்திய தேசிய காங்கிரசு வேட்பாளராகப் போட்டியிட்டு தமிழ்நாடு சட்டமன்றத்திற்கு தேர்ந்தெடுக்கப்பட்டார்.  
செங்குந்தர் கைக்கோள முதலியார் குடும்பத்தில் மாரியப்பன் பிறந்தார்.  
1952 ஆம் ஆண்டு முதல் 1971 ஆம் ஆண்டு வரை மாரியப்பன் முதலியார் அம்மாபேட்டை கைத்தறி நெசவாளர் கூட்டுறவு சங்கத்தின் தலைவராக இருந்தார். இந்த கூட்டுறவு சங்கம் தமிழ்நாட்டின் மிகப் பழமையானதும் மிகப்பெரியதுமாகும். இச்சங்கம் ஆயிரக்கணக்கான நெசவாளர்களின் பொருளாதாரத்தை மேம்படுத்தியது.
# முசிறி நகராட்சி

**முசிறி நகராட்சி**, தமிழ்நாட்டின் திருச்சி மாவட்டத்தில் உள்ள முசிறி வட்டத்தின் நிர்வாகத் தலைமையிடமான முசிறி முதல்நிலை பேரூராட்சியை 16 அக்டோபர் 2021 அன்று நகராட்சியாக தரம் உயர்த்துவதற்கான அரசாணையை, நகராட்சி நிர்வாகம் மற்றும் குடிநீர் வழங்கல் கூடுதல் தலைமைச் செயலாளர் சிவதாஸ் மீனா வெளியிட்டார்.
# முசிறி நகராட்சி

## இதனையும் காண்க

- முசிறி
- தமிழக நகராட்சிகள்
# லால்குடி நகராட்சி

**இலால்குடி நகராட்சி**, தமிழ்நாட்டின் திருச்சிராப்பள்ளி மாவட்டம், இலால்குடி வட்டத்தின் நிர்வாகத் தலைமையிடமான இலால்குடி பேரூராட்சி 16 அக்டோபர் 2021 அன்று நகராட்சியாக தரம் உயர்த்துவதற்கான அரசாணையை நகராட்சி நிர்வாகம் மற்றும் குடிநீர் வழங்கல் கூடுதல் தலைமைச் செயலாளர் சிவதாஸ் மீனா வெளியிட்டார்.
# லால்குடி நகராட்சி

## இதனையும் காண்க

- இலால்குடி
- தமிழக நகராட்சிகள்
# தாராமங்கலம் நகராட்சி

**தாராமங்கலம் நகராட்சி**, தமிழ்நாட்டின் சேலம் மாவட்டத்தில் உள்ள ஓமலூர் வட்டத்தில் இருந்த பேரூராட்சி ஆகும். இப்பேரூராட்சி 16 அக்டோபர் 2021 அன்று நகராட்சியாக தரம் உயர்த்துவதற்கான அரசாணையை நகராட்சி நிர்வாகம் மற்றும் குடிநீர் வழங்கல் கூடுதல் தலைமைச் செயலாளர் சிவதாஸ் மீனா வெளியிட்டார்.
# தாராமங்கலம் நகராட்சி

## இதனையும் காண்க

- தமிழக நகராட்சிகள்
# இடங்கணசாலை நகராட்சி

**இடங்கணசாலை நகராட்சி** தமிழ்நாட்டின் சேலம் மாவட்டம், சங்ககிரி வட்டத்தின் நிர்வாகத் தலைமையிட நகரம் ஆகும். முன்னர் பேரூராட்சியாக இருந்த இடங்கணசாலை, 16 அக்டோபர் 2021 அன்று நகராட்சியாக தரம் உயர்த்தப்பட்டதற்கான அரசாணையை, நகராட்சி நிர்வாகம் மற்றும் குடிநீர் வழங்கல் கூடுதல் தலைமைச் செயலாளர் சிவதாஸ் மீனா வெளியிட்டார்.
# இடங்கணசாலை நகராட்சி

## இதனையும் காண்க

- தமிழக நகராட்சிகள்
# செருமேனியம் டெட்ராபுரோமைடு

**செருமேனியம் டெட்ராபுரோமைடு** (*Germanium tetrabromide*) GeBr<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். திண்ம நிலை செருமேனியத்துடன் வாயுநிலை புரோமின் வினைபுரிவதால் இச்சேர்மம் உருவாகிறது.  
:<chem>Ge + 2Br2 -> GeBr4</chem>  
இவ்வினையில் GeBr<sub>4</sub> 83.3 கிலோகலோரி/மோல் என்ற உருவாதல் வெப்பத்தைக் கொண்டுள்ளது.  
25 °செல்சியசு வெப்பநிலையில் செருமேனியம் டெட்ராபுரோமைடு ஒரு நீர்மமாக, வலுவாகப் பிண்ணிப் பிணைந்து இணைந்த நீர்மக் கட்டமைப்பாக உருவாகிறது. அறை வெப்பநிலைக்கு கீழ் -60 செல்சியசு வெப்பநிலையில் கனசதுரக் கட்டமைப்பையும், குறைவான வெப்பநிலைகளில் ஒற்றைச்சாய்வு β வடிவத்தையும் இது ஏற்கிறது.
# ஆர்சனிக்(III) தெலூரைடு

**ஆர்சனிக் தெலூரைடு** (*Arsenic telluride*) As<sub>2</sub>Te<sub>3</sub> என்ற மூலக்கூற்று வாய்ப்பாட்டால் விவரிக்கப்படும் கனிமச் சேர்மமாகும். α,β என்ற இரண்டு வடிவங்களில் ஆர்சனிக் தெலூரைடு காணப்படுகிறது. α வடிவம் ஒற்றைச்சாய்வு கட்டமைப்பிலும் β வடிவம் சாய்சதுர அறுமுகக் கட்டமைப்பிலும் உள்ளன. ஒற்றைச்சாய்வு α வடிவம் அதிக அழுத்தத்தில் β வடிவ ஆர்சனிக் தெலூரைடாக மாறுகிறது.. அதிக மின்சுமை கடத்தும் எலக்ட்ரான் துளைகள் கொண்ட இச்சேர்மம் ஒரு குறைக்கடத்தியாக செயல்படுகிறது. ஆர்சனிக் தெலூரைடை நேரியல்சாரா ஒளியியலில் பயன்படுத்த ஆய்வுகள் நடைபெற்று வருகின்றன.
# 2021 காந்தகார் குண்டுவெடிப்பு

**2021 காந்தகார் குண்டுவெடிப்பு** (*2021 Kandahar bombing*) ஆப்கானித்தானில் உள்ள காந்தகார் நகரத்தில் இமாம் பார்கா பள்ளிவாசலில் 2021 ஆம் ஆண்டு அக்டோபர் மாதம் 15 ஆம் நாளன்று ஒரு தற்கொலை குண்டு வெடிப்பு சம்பவமாக நிகழ்ந்தது. சியா இசுலாம் வழிபாட்டாளர்களின் வெள்ளிக்கிழமை பிரார்த்தனையில் இத்தாக்குதல் நடந்தது. குறைந்தது 65 பேர் கொல்லப்பட்டனர் மற்றும் 70 எண்ணிக்கைக்கும் மேற்பட்ட பேர் படுகாயமடைந்தனர். இசுலாமிய அரசு - கோரசன் மாகாணம் இந்த தாக்குதலுக்கு பொறுப்பேற்றுள்ளது என்று குழுவின் ஊடக பிரிவான அமாக் வெளியிட்ட அறிக்கையில் தெரிவிக்கப்பட்டுள்ளது. குண்டூசில் உள்ள சியா பள்ளிவாசலில் இசுலாமிய அரசு - கோரசன் மாகாணம் நடத்திய குண்டுவெடிப்பில் ஒரு வாரத்திற்குப் பிறகு குறைந்தது 50 பேர் கொல்லப்பட்டனர். இந்த தாக்குதலைத் தொடர்ந்து, சியா பள்ளிவாசல்களுக்கு பாதுகாப்பு வழங்குவதாக தலிபான்கள் உறுதியளித்துள்ளனர்.
# அர்த்தமாகதிப் பிராகிருதம்

**அர்த்தமாகதிப் பிராகிருதம்** என்பது, தற்கால பிகார் மற்றும் உத்தரப் பிரதேசம் ஆகிய பகுதிகளில் பேசப்பட்டு வந்ததாகக் கருதப்படும் ஒரு நடு இந்தோ-ஆரிய மொழியும், நாடகப் பிராகிருத மொழியுமாகும். மேலும், இம்மொழி சில முற்காலச் சமண மற்றும் பௌத்த நாடகங்களில் பயன்படுத்தப்பட்டுள்ளது. இது பெரும்பாலும் ஒரு மைய இந்தோ-ஆரிய மொழியாயிருக்கக்கூடும். மேலும், இது பாலி மற்றும் பிற்கால சௌரசேனிப் பிராகிருதம் ஆகியவற்றோடு தொடர்புடையதாயுமிருக்கலாம்.  
இது வட்டார மாகதிப் பிராகிருதத்தின் முன்னோடி மொழியாகக் கருதப்பட்டதால் இப்பெயரைப் பெற்றது (பொருள்: அரை-மாகதி).
# அர்த்தமாகதிப் பிராகிருதம்

## பாலியுடனான தொடர்பு

தேரவாத பௌத்த மரபு, நீண்டகாலமாக பாலியும் மாகதி மொழியும் ஒத்தவை எனக் கருதி வந்ததோடு, இதற்கும் ** மொழிக்கும் பல ஒப்புமைகள் இருந்துள்ளன. மொழி சமண அறிஞர்களால் பெருமளவில் பயன்படுத்தப்பட்டதோடு,சமண ஆகமங்களில் இடம்பெற்றுள்ளது. கௌதம புத்தரும், தீர்த்தங்கரர் மகாவீரரும் மகதத்தில் அறவுரையாற்றியுள்ளனர்.  
அர்த்தமாகதிக்கும், பிற்கால மாகதிப் பிராகிருதத்துக்குமிடையில் வேற்றுமைகள் உள்ளதோடு, இவ்வேற்றுமைகள் பாலிமொழியுடனான வேற்றுமைகளுடன் ஒத்துள்ளது. எடுத்துக்காட்டாக, அர்த்தமாகதியில் வரலாற்று ரீதியான, [ல்] ஓசை காணப்படும் அதேவேளை, பிற்கால மாகதியில் [ல்] ஓசை [ர்] ஓசையாக மாற்றம் பெற்றுள்ளது. மேலும், பெயர்ச்சொல் வடிவ மாற்றத்தில், அர்த்தமாகதியில் சொற்கள் [-ஓ] முடிவைப் பெறும் அதேவேளை, மாகதிப் பிராகிருதத்தில் [-ஏ] முடிவு பல இடங்களில் வருகிறது.  
பாலி: *தம்மபதம்* 103:  
அர்த்தமாகதி: *சமன் சூத்தம்* 125:
# லீ ஜங் ஜே

**லீ ஜங் ஜே** (பிறப்பு: திசம்பர் 15, 1972) என்பவர் தென் கொரிய நாட்டு நடிகர் மற்றும் வடிவழகர் ஆவார். இவர் ஆரம்பத்தில் ஒரு வடிவழகராக பணி புரிந்தார், பின்னர் 1994 ஆம் ஆண்டு ஃபீலிங்ஸ் என்ற தொடர் மூலம் நடிகராக அறிமுகமானார்.
அதை தொடர்ந்து தி தியேவ்ஸ் (2012), பிக் மேட்ச் (2014), டிக் டொக் (2016), ஆபரேஷன் கிராமிட்டே (2016), ட்ரடே யுவர் லவ் (2019) போன்ற பல திரைப்படங்களில் நடித்துள்ளார். இவர் 2021 ஆம் ஆண்டு நெற்ஃபிளிக்சு தொடரான இசுக்விட் கேம் என்ற தொடரில் நடித்துள்ளார்.
# பார்க் கே சூ

**பார்க் கே சூ** (பிறப்பு: நவம்பர் 21, 1981) என்பவர் தென் கொரிய நாட்டு நடிகர் ஆவார். இவர் பிளேபுக் பிரிசன் (2017-2018) மற்றும் இசுக்விட் கேம் (2021) போன்ற தொலைக்காட்சித் தொடர்களில் நடித்ததன் மூலம் மிகவும் பிரபலமானவர்.
# பார்க் கே சூ

## ஆரம்பகால வாழ்க்கை

பார்க் நவம்பர் 21, 1981 ஆம் ஆண்டில் ஜியோங்கி மாகாணத்தில் உள்ள சுவொன் என்ற ஊரில் பிறந்து வளர்ந்தார். 2007 இல் மிஸ்டர் லாபி என்ற இசை நாடக மேடைகளில் தோன்றினார். அதை தொடர்ந்து அன்னபூர்ணா என்ற பிற இசை நாடக நிகழ்ச்சிகளிலும் தோன்றியுள்ளார்.
# பார்க் கே சூ

## தனிப்பட்ட வாழ்க்கை

பார்க் சனவரி 14, 2019 அன்று தனது நீட்ட நாள் காதலியை திருமணம் செய்துகொண்டார். அதை தொடர்ந்து செப்டம்பர் 29, 2021 அன்று இருவருக்கும் ஒரு மகன் பிறந்தார். தாய் மற்றும் குழந்தை இருவரும் நலமாக இருப்பதாகவும் பார்க் நிறுவனம் அறிவித்துள்ளது.
# வி கா ஜோன்

**வி கா ஜோன்** (பிறப்பு: ஆகத்து 5, 1991) என்பவர் தென் கொரிய நாட்டு நடிகர் மற்றும் வடிவழகர் ஆவார். ஜோன் ஆகத்து 5, 1991 ஆம் ஆண்டில் தெற்கு ஜியோலா மாகாணத்தில் உள்ள வாண்டோ கவுண்டியில் பிறந்தார்.  
இவர் 2012 இல் பீஸ் இன் தேம் என்ற குறும்படத்தின் மூலம் நடிகராக அறிமுகமானார். அதை தொடர்ந்து காயின் லாக்கர் கேர்ள் (2015), பேட் கைஸ் அல்வய்ஸ் டை (2015), கேர்ள் காப்ஸ் (2019), மிட்னயிட் (2021) போன்ற திரைப்படங்களிலும் குட் பாய் மிஸ்டர் பிளாக் (2016), மை கோல்டன் லைப் (2017), 18 அகைன் (2020), இசுக்விட் கேம் (2021), கியோங்சியோங் கிரியேச்சர் (2023) போன்ற தொடர்களிலும் நடித்ததன் மூலம் அறியப்படும் நடிகர் ஆனார்.
# விக்கிப்பீடியா:Statistics/weekly/17-Oct-2021
# பாசுபீன் தெலூரைடு

**பாசுபீன் தெலூரைடு** (*Phosphine telluride*) R<sub>3</sub>PTe என்ற பொது மூலக்கூற்று வாய்ப்பாட்டால் விவரிக்கப்படும் கரிமபாசுபரசு வகை சேர்மமாகும். மூலக்கூற்று வாய்ப்பாட்டிலுள்ள R என்பது ஆல்கைல் அல்லது அரைல் குழுக்களைக் குறிக்கிறது. கட்டமைப்பில் இவ்வகைச் சேர்மங்கள் பாசுபீன் ஆக்சைடுகள், பாசுபீன் சல்பைடுகள் மற்றும் பாசுபீன் செலீனைடுகளின் கட்டமைப்புகளை ஒத்த சேர்மங்களாகக் கருதப்படுகின்றன. இத்தொடரில் இடம்பெற்றுள்ள மற்ற சேர்மங்களைப் போல அல்லாமல் பாசுபீன் தெலூரைடுகள் நிலையற்று சால்கோசனை இழக்கின்றன. இருப்பினும் பல சேர்மங்கள் எக்சு கதிர் படிகவியல் நுட்பத்தால் அடையாளப்படுத்தப்படுகின்றன. இதன்படி நான்முகி பாசுபரசு மையமும் பாசுபரசு-தெலூரைடு பிணைப்பு நீளம் 236 பைக்கோமீட்டர்கள் கொண்ட அமைப்பும் பாசுபீன் தெலூரைடுகளில் உள்ளன. பெரும்பாலான பாசுபரசு தெலூரைடுகள் நிறமற்ற திண்மங்களாகும்.
# டாக்கா மத்திய சிறை

**டாக்கா மத்திய சிறை** (*Dhaka Central Jail*) வங்காளதேசத்தின்
கேரனிகஞ்ச் துணை மாவட்டத்தில் இருக்கும் ராசேந்திரபூர் கிராமம், தேகாரியா ஒன்றியத்தில் அமைந்துள்ளது. 2016 ஆம் ஆண்டு ஏப்ரல் மாதம் 10 ஆம் தேதியன்று இச்சிறை திறக்கப்பட்டது.
டாக்கா மத்திய சிறை 31 ஏக்கர் பரப்பளவில் கட்டப்பட்டுள்ளது. இங்கு 4590 சிறைக் கைதிகளை சிறை வைக்கமுடியும். 12 கிலோமீட்டர் தொலைவிலுள்ள பழைய டாக்கா மத்திய சிறையிலிருந்த கைதிகள் 2016 ஆம் ஆண்டு சூலை மாதத்தில் இங்கு மாற்றப்பட்டனர். சிறை திறக்கப்பட்டதில் இருந்து இச்சிறையில் எரிவாயு இணைப்புகள் இல்லாமல் விறகு பயன்படுத்தி உணவு சமைக்க வேண்டிய சிக்கல், மோசமான நீர் இணைப்புகள் மற்றும் பார்வையாளர் மையத்தில் இடப்பற்றாக்குறை உள்ளிட்ட பல சிக்கல்கள் இருந்து வருகின்றன.
# கருக்கமரன அள்ளி

**கருக்கமரன அள்ளி** (*Karukkamaranhalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643270. இந்த ஊரானது காட்டம்பட்டி ஊராட்சிக்கு உட்பட்டது.
# கருக்கமரன அள்ளி

## மக்கள் வகைபாடு

2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 29, மொத்த மக்கள் தொகைகள் 125 ஆகும். இதில் 67 ஆண்களும், 58 பெண்களும் அடங்குவர்.
# கருக்கன அள்ளி

**கருக்கன அள்ளி** (*Karukkanahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643204. இந்த ஊரானது ஜக்கசமுத்திரம் ஊராட்சிக்கு உட்பட்டது.
# கருக்கன அள்ளி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 35 கிலோமீட்டர் தொலைவிலும், பாலக்கோட்டில் இருந்து 7 கிலோ மீட்டர் தொலைவிலும் உள்ளது.
# கருக்கன அள்ளி

## மக்கள் வகைபாடு

2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 916, மொத்த மக்கள் தொகைகள் 3,734 ஆகும். இதில் 1,930 ஆண்களும், 1,804 பெண்களும் அடங்குவர்.
# கருக்கன அள்ளி

## ஊரில் உள்ள கோயில்கள்

- கருக்கன அள்ளி ரங்கசாமி கோயில்
# கங்காச்சாரா சேக் அசீனா பாலம்

**கங்காச்சாரா சேக் அசீனா பாலம்** (*Gangachara Sheikh Hasina Bridge*) வங்காளதேசத்தில் உள்ள ரங்க்பூர் மாவட்டத்தின் துணை மாவட்டமான கங்காச்சாராவில் அமைந்துள்ளது. இலால்மோனிராட்டு - ரங்க்பூர் நெடுஞ்சாலையில் டீசுட்டா ஆற்றின் மேல் இப்பாலம் கட்டப்பட்டுள்ளது. பாலத்தின் கட்டுமானப் பணிகள் 2007 ஆம் ஆண்டு முதல் 2012 ஆம் ஆண்டு சூன் மாதம் வரை நீடித்தது. கங்காச்சாரா சேக் அசீனா பாலத்தை வங்கதேச பிரதமர் 2012 ஆம் ஆண்டு செப்டம்பர் 20 ஆம் தேதியன்று திறந்து வைத்தார். இப்பாலம் 650 மீட்டர் நீளமும் 12.1 மீட்டர் அகலமும் கொண்டது. 15 இடைவெளிகள் கொண்ட 16 தூண்களால் இப்பாலம் கட்டப்பட்டுள்ளது. பாலம் கட்டுமானத்தின் மொத்த செலவு 1.2209 பில்லியன் டாக்காகள் ஆகும். 60 மீட்டர் அகலத்துடன் ஓடும் ஆற்றை 2.29 கிலோமீட்டர் தொலைவில் சாலை மூலம் அணுகமுடியும்.
# பெசாவர் மத்திய சிறை

**பெசாவர் மத்திய சிறை** (*Central Prison Peshawar*) பாக்கித்தான் நாட்டின் கைபர் பக்துன்வா மாகாணத்தில் உள்ள பெசாவரில் உள்ள ஒரு சிறைச்சாலையாகும். இந்த சிறைச்சாலை பெசாவர் நகரத்தில் உயர் நீதிமன்றம் மற்றும் கைபர் பக்துன்வா மாகாண சட்டமன்றம் போன்ற முக்கியமான கட்டிடங்களுக்கு அடுத்ததாக அமைந்துள்ளது.
# பெசாவர் மத்திய சிறை

## பயங்கரவாத எதிர்ப்பு நடவடிக்கைகள்

2014 பெசாவர் பள்ளி படுகொலைக்குப் பிறகு தீவிரவாதத் தாக்குதல்களைத் தடுக்க மேலும் தொடர் பாதுகாப்பு நடவடிக்கைகள் எடுக்கப்பட்டன. சிறை வளாகத்தை சுற்றி ஒரு இரும்பு சுவர் கட்டப்பட்டது. பாதுகாப்பை பலப்படுத்த உயரடுக்கு இராணுவ படைகள் அழைக்கப்பட்டன. போலி தடுப்பூசி பிரச்சாரத்தின் மூலம் ஒசாமா பின்லேடனை கண்டுபிடிக்க மத்திய உளவுத்துறைக்கு உதவி செய்ததாக குற்றம் சாட்டப்பட்ட மருத்துவர் சகில் அப்ரிடி மற்றும் தெரீக்-இ-நஃபாசு-இ-சரியத்-இ-முகமதி குழுவின் தலைமை மதகுரு சூஃபி முஹம்மது உட்பட முக்கிய கைதிகள் இங்கு சிறை வைக்கப்பட்டிருந்தனர். இவர் தெரீக்-இ-நஃபாசு-இ-சரியத்-இ-முகமதி குழுவின் தாலிபான் தலைவர் மவுலானா பசுலுல்லாவின் சட்ட விரோதமான மாமனார் ஆவார்.
# பெசாவர் மத்திய சிறை

## கபாப் கடை சம்பவம்

முழுமையாக செயல்பட்டுக் கொண்டிருந்த கபாப் கடை ஒன்று சியோ செய்திகள் தொலைக்காட்சியால் அம்பலமானது. சிறையின் மிக முக்கியமான பகுதியில் ஒரு கபாப் கடை எப்படி இயங்குகிறது என்பதை விசாரிக்க பெசாவர் காவல்துறை கைபர் பக்துன்வா உள் பாதுகாப்பு அமைப்பிற்கு கடிதம் எழுதியது.
# பாக்கித்தான் பிரதமர் அலுவலகம்

**பாக்கித்தான் பிரதமர் அலுவலகம்** (**Prime Minister's Office)** பாகித்தானின் பிரதமர் பணிபுரியும் முதன்மை பணியிடமாகும். பாக்கித்தான் பிரதமரின் முதன்மை செயலாளர் இவ்வலுவலகத்தின் தலைவராக உள்ளார். தற்போது அசம் கான் பாக்கித்தான் பிரதமரின் முதன்மை செயலாளராக பதவியில் உள்ளார். பிரதம மந்திரிசபைக்கான கொள்கைகளை வகுத்தல், அதன் அமைச்சரவை கூட்டங்களை நடத்துதல் மற்றும் அமைச்சரவையின் கொள்கையை செயல்படுத்துவதை மேற்பார்வையிடுதல் மற்றும் அலுவலகத்தை மேற்பார்வை செய்வது ஆகியவற்றுக்கு இந்த அலுவலகம் பொறுப்பாகும். கூடுதலாக, இது மற்ற அரசாங்க அமைப்புகளான நேரடியாக பிரதமருக்கு அறிக்கை அளிக்கும் துறைகளுக்கும் பொறுப்பு வகிக்கிறது.  
பிரதமர் அலுவலகம் பாக்கித்தானின் இசுலாமாபாத்து நகரத்தின் சிவப்பு மண்டலத்தில் அமைந்துள்ளது. சிவப்பு மண்டலத்தில் அரசுத் துறை கட்டடங்களும் இராணுவ கட்டடங்களும் அமைந்துள்ளன
# மெஹந்தி சர்க்கஸ்

***மெஹந்தி சர்க்கஸ்*** (*Mehandi Circus*) என்பது 2019 ஆம் ஆண்டு வெளியான இந்திய தமிழ் - மொழி அதிரடி காதல் நாடகத் திரைப்படமாகும். ராஜு முருகன் எழுதிய இதனை இவருடைய மூத்த சகோதரரான சரவண ராஜேந்திரன் இயக்கியிருந்தார். இந்தப் படத்தில் புதுமுகம் மாதம்பட்டி ரங்கராஜ் முக்கிய கதாபாத்திரத்திலும், சுவேதா திரிபாதி தமிழ்த் திரையுலகில் அறிமுக கதாநாயகியாகவும், விக்னேஷ்காந்த், வேல ராமமூர்த்தி ஆகியோர் துணை வேடங்களில் நடித்திருந்தனர். ஷான் ரோல்டன் இப்படத்துக்கு இசையமைத்துள்ளார், செல்வகுமார் எஸ்.கே ஒளிப்பதிவாளராகவும், மாநகரம் படப் புகழ் பிலோமின் ராஜ் படத்தொகுப்பாளராகவும் பணியாற்றினர். இந்த படத்தை கே. இ. ஞானவேல் ராஜா தனது ஸ்டுடியோ கிரீன் தயாரிப்பு நிறுவனத்தின் கீழ் தயாரித்திருந்தார். இந்த படம் விமர்சகர்களிடையேயும், பொதுப் பார்வையாளர்களிடமிருந்து நேர்மறையான விமர்சனங்களைப் பெற்றது.
# மெஹந்தி சர்க்கஸ்

## நடிப்பு

- ஜீவாவாக மாதம்பட்டி ரங்கராஜ்
- மெஹந்தியாக சுவேதா திரிபாதி
- பாதிரியார் அமலதாஸாக வேல ராமமூர்த்தி
- ஜீவாவின் நண்பராக விக்னேஷ்காந்த்
- ராஜாங்கமாக ஜி. மாரிமுத்து
- ஜாதவ்வாக அங்கூர் விகால்
- மெஹந்தியின் தந்தையாக சன்னி சார்லஸ்
- மெஹந்தி மற்றும் ஜாதவ்வின் மகளாக பூஜா தம்பே
# ராட்சசி (2019 திரைப்படம்)

**ராட்சசி** (*Raatchasi*) என்பது 2019 ஆம் ஆண்டு வெளியான இந்தியத் தமிழ் மொழி குழந்தைகள் சமூக நாடகத் திரைப்படமாகும். சையத் கெளதம்ராஜ் எழுதி இயக்கிய இந்தப் படம் டிரீம் வாரியர் பிக்சர்ஸ் பதாகையின் கீழ் எஸ். ஆர். பிரகாஷ்பாபு, எஸ். ஆர். பிரபு தயாரித்திருந்தார். இந்த படத்தில் ஜோதிகா முக்கியக் கதாபாத்திரத்தில் நடித்துள்ளார். ஹரீஷ் பேரடி, பூர்ணிமா பாக்கியராஜ், சத்யன், நாகினீடு, அருள்தாஸ் ஆகியோர் துணை வேடங்களில் நடித்துள்ளனர். படத்துக்கு ஷான் ரோல்டன் இசையமைத்துள்ளார். பிலோமின் ராஜ் படத் தொகுப்பையும், கோகுல் பெனாய் ஒளிப்பதிவையும் மேற்கொண்டிருந்தனர். 5 சூலை 2019 அன்று படம் வெளியானதும், நேர்மறையான விமர்சனங்களைப் பெற்றது.  
இந்த படம் 2020இல் கோல்ட்மினாஸ் டெலிஃபிலிம்ஸால் இந்தியில் *மேடம் கீதா ராணி* என மொழி மாற்றம் செய்யப்பட்டு வெளியிடப்பட்டது. இது யூடியூபில் நல்ல வரவேற்பைப் பெற்றது. 9 மாதங்களுக்குள் 180 மில்லியனுக்கும் அதிகமான பார்வைகளைப் பெற்றது.
# ராட்சசி (2019 திரைப்படம்)

## ஒலிப்பதிவு

சீன் ரோல்டன் இசையமைத்த படத்தின் 5 பாடல்களைக் கொண்ட இசை, 20 சீன் 2019 அன்று வெளியிடப்பட்டது. பாடல்களை யுகபாரதி, தனிக்கொடி, சீன் ரோல்டன், சை. கௌதம்ராஜ் ஆகியோர் எழுதியுள்ளனர்.
# சீன ஓங்கல்

**இந்தோ பசிபிக் கூனல் ஓங்கில்** அல்லது **சீன ஓங்கல்** ( *Indo-Pacific humpback dolphin* ) என்பது கிழக்கு இந்திய மற்றும் மேற்கு பசிபிக் பெருங்கடல்களின் கடலோர நீரில் வசிக்கும் ஒரு வகை கூனல் ஓங்கல் ஆகும். சீனா, மக்காவ், ஆங்காங், தைவான், சிங்கப்பூர் ஆகிய முக்கிய நிலப்பகுதிகளில் இந்த இனம் பெரும்பாலும் **சீன வெள்ளை ஓங்கல்** என்று அழைக்கப்படுகிறது. சில உயிரியலாளர்கள் இந்தோ-பசிபிக் ஓங்கல் இந்தியப் பெருங்கடல் கூனல் ஓங்கலின் ( *எஸ். பிளம்பியா* ) கிழக்கு ஆப்பிரிக்காவிலிருந்து இந்தியா வரை உள்ள ஒரு துணையினமாக கருதுகின்றனர். இருப்பினும், மரபணு சோதனை ஆய்வுகள் இரண்டும் தனித்தனி இனங்கள் என்பதை உறுதிபடுத்தியுள்ளன. ஆயினும்கூட, இந்தியப் பெருங்கடல் வகை மற்றும் இந்தோ-பசிபிக் வகை கூனல் ஓங்கல்களின் வேறுபாட்டில் இன்னும் தீர்க்கப்படாத பல சிக்கல்கள் உள்ளன.
# சீன ஓங்கல்

## விளக்கம்

வயது வந்த சீன ஓங்கல் சாம்பல், வெள்ளை அல்லது இளஞ்சிவப்பு நிறங்களில் காணப்படும். மேலும் இது சிலருக்கு அல்பினோ ஓங்கில் போல் தோன்றலாம். சீன, தாய்லாந்து கடலோரப் பகுதிகளில் காணப்படும் இந்த ஓங்கில் இனங்கள் இளஞ்சிவப்பு நிறத்துடன் காணப்படுகின்றன. இவற்றின் இளஞ்சிவப்பு நிறத்திற்கு இதன் உடலில் உள்ள நிறமி காரணம் அல்ல. ஆனால் இதன் உடல் வெப்ப நிலையை சீராக வைத்துக்கொள்ள ஏதுவாக அதிக வளர்ச்சியடைந்த குருதி நாளங்களால் இந்த நிறத்தில் தோன்றுகிறது. இவற்றின் உடல் நீளமானது வளர்ந்த மீன்களுக்கு 2 முதல் 3.5 மீ (6 அடி 7 முதல் 11 அடி 6 அங்குலம்) இளம் மீன்களுக்கு 1 மீ (3 அடி 3 அங்குலம்) வரை இருக்கும். வயது வந்த இந்த மீன்களின் எடை 150 முதல் 230 கிலோ (330 முதல் 510 பவுண்ட்) இருக்கும். சீன ஓங்கில்கள் 40 ஆண்டுகள் வரை வாழ்கின்றன,
# சீன ஓங்கல்

## நடத்தை

சீன ஒங்கில்கள் சிறிய குழுக்களாக வாழ்கின்றன. போதுவாக ஒரு குழுவில் பத்துக்கும் குறைவான ஓங்கல்கள் இருக்கும். இவை எதிரொலியை பயன்படுத்தி குழுவாக சேர்ந்து வேட்டையாடுகிறன.  
வயது வந்த டால்பின்கள் இரண்டு முதல் எட்டு நிமிடங்கள் வரை மூச்சடக்கி இருக்கும். பின்னர் மீண்டும் ஆழமாக குதிப்பபதற்கு முன் 20 முதல் 30 வினாடிகள் வரை மூச்செடுக்க நீரின் மேற்பரப்பிற்கு வருகின்றன. குட்டி ஓங்கில்களின், நுரையீரல் குறைந்த திறன் கொண்டுள்ளதால், பெரிய மீன்களை விட அடிக்கடி மேற்பரப்புக்கு வந்து மூச்செடுக்கக்கூடியன. குட்டிகள் ஒன்று முதல் மூன்று நிமிடங்கள் வரை நீருக்கடியில் மூச்சடக்கி இருக்கும். வயது வந்த டால்பின்கள் அரிதாக நான்கு நிமிடங்களுக்கு மேல் தண்ணீருக்கு அடியில் இருக்கும். இவை சில சமயங்களில் தண்ணீரின் மேற்பரப்பில் முழுமையாகத் தாவுகின்றன. இவை தண்ணீரிலிருந்து செங்குத்தாக எழும்பலாம், அப்போது அவற்றின் உடல் முதுகில் பாதி வெளிப்படும். இவற்றின் கண்களால் காற்று மற்றும் நீர் என இரண்டிலும் தெளிவாகப் பார்க்க முடியும்.
# சீன ஓங்கல்

## இனப்பெருக்கம்

பெண் ஓங்கில்கள் சுமார் பத்து வயதில் பாலியல் முதிர்ச்சி அடைகின்றன. அதே நேரம் ஆண் ஓங்கில்கள் 13 வயதில் முதிர்ச்சியடைகிறன. இவை வழக்கமாக கோடையின் இறுதியில் இருந்து இலையுதிர் காலம் வரை இணை சேர்கின்றன. பதினொரு மாத கர்ப்ப காலத்திற்குப் பிறகு குட்டிகள் பிறக்கின்றன. குட்டிகள் 3-4 வயதை எட்டி, தனக்கான உணவைத் தேடும் வரை தன் தாயுடனே இருக்கும்.
# சீன ஓங்கல்

## அச்சுறுத்தல்கள்

சீன ஓங்கிலகளானது வாழ்விட இழப்பு, நீர் மாசுபாடு, கடலோர வளர்ச்சிப் பணிகள், அதிகமாக மீன்பிடித்தல், இவை வாழும் எல்லைக்குள் கடல் போக்குவரத்து அதிகரிப்பு ஆகியவற்றால் அச்சுறுத்தலுக்கு ஆளாகியுள்ளன.  
2015 ஆம் ஆண்டில் சீன ஓங்கில் ஐயூசிஎன் அச்சுறுத்தப்பட்ட உயிரினங்களின் செம் பட்டியலில் "அழிவாய்ப்பு இனம்" என்று வகைப்படுத்தப்பட்டது.
# ஜெய் பீம் (திரைப்படம்)

***ஜெய் பீம்*** (*Jai Bhim*) 2021 நவம்பர் 2 ஆம் தேதி வெளியான இந்திய தமிழ் மொழி சட்ட நாடகத் திரைப்படமாகும். டி. செ. ஞானவேல் இயக்கிய இப்படத்தை 2டி என்டேர்டைன்மென்ட் நிறுவனம் தயாரித்துள்ளது. இந்த படத்தில் சூர்யா, பிரகாஷ் ராஜ், ரஜிஷா விஜயன், லிஜோமோல் ஜோஸ் ஆகியோர் நடித்துள்ளனர்.  
1993இல் நடந்த ஒரு நிஜ வாழ்க்கை சம்பவத்தின் அடிப்படையில், இது இருளர் சாதியைச் சேர்ந்த செங்கேணி மற்றும் ராஜாக்கண்ணு தம்பதியினரைப் பின்தொடர்கிறது. ராஜாகண்ணு திட்டமிட்டு காவலர்களால் தாக்கப்படுகிறார். செய்யாத தப்பை ஒப்புக்கொள்ள வற்புறுத்தப்படுகிறார். பின்னர் காவல் நிலையத்தில் அவர் காணாமல் போகிறார். செங்கேணி தனது கணவருக்கு நீதி கிடைக்க வழக்கறிஞர் சந்துருவின் (சூர்யா) உதவியை நாடுகிறார்.  
ஏப்ரல் 2021இல் அதிகாரப்பூர்வ அறிவிப்பைத் தொடர்ந்து, படம் அந்த மாதத்தில் முதன்மை புகைப்படம் எடுக்கத் தொடங்கியது. பல காட்சிகள் சென்னை மற்றும் கொடைக்கானலில் படமாக்கப்பட்டன. கோவிட்-19 தொற்றுநோய் காரணமாக தயாரிப்பு நிறுத்தப்பட்டு ஜூலை 2021 இல் படப்பிடிப்பு மீண்டும் தொடங்கி, செப்டம்பரில் நிறைவடைந்தது. எஸ். ஆர். கதிர் படத்தின் ஒளிப்பதிவையும், பிலோமின் ராஜ் படத்தொகுப்பையும் கையாண்டுள்ளனர். படத்திற்கு ஷான் ரோல்டன் இசையமைத்துள்ளார்.
# ஜெய் பீம் (திரைப்படம்)

## நடிகர்கள்

- சூர்யா - கே. சந்துரு
- லிஜோமோல் ஜோஸ் - செங்கேணி
- கே. மணிகண்டன் - ராசாக்கண்ணு
- ரஜிஷா விஜயன் - மைத்ரா
- பிரகாஷ்ராஜ் - ஐ.ஜி. பெருமாள்சாமி
- ராவ் ரமேஷ் - ஏ.ஜி. ராம் மோகன்
- குரு சோமசுந்தரம் – அரசு வழக்கறிஞராக செல்லபாண்டியன்
- எம். எசு. பாசுகர் - சங்கரன்
- ஜெயப்பிரகாசு – துணை காவல் துறை இயக்குநர் இராதாகிருஷ்ணனாக
- சிபி தாமஸ் - காவல் கண்கானிப்பாளர் அசோக் வரதனாக
- இளவரசு - குணசேகரன்
- ஜெயராவ் – கதிர்வேல்
- சுஜாதா - சுப்புலட்சுமி கதிர்வேலாக
- இரவி வெங்கட்ராமன் - காவல் ஆய்வாளர் பாஷ்யமாக
- தமிழ் - எஸ்.ஐ. குருமூர்த்தி
- குமரவேல் - காவல் ஆய்வாளர்ஆல்பி ஆண்டனி
- சூப்பர் குட் சுப்பிரமணி - வீராசாமி
- பாலஹாசன் - கிருபாகரன்
- 'ராஜா ராணி' பாண்டியன் - ராஜன்
# ஜெய் பீம் (திரைப்படம்)

## வெளியீடு

இந்தத் திரைப்படம் அமேசான் பிரைம் வீடியோவில், தீபாவளிப் பண்டிகைக்கு முன்னதாக, 2 நவம்பர் 2021 அன்று வெளியிட திட்டமிடப்பட்டு சரியான தேதியில் மொத்தம் ஐந்து இந்திய மொழிகளில் வெளியிடப்பட்டது. தமிழில் வெளியானதோடு, தெலுங்கு, மலையாளம், கன்னட, இந்தி மொழிகளிலும் இந்தப் படம் மொழி மாற்றம் செய்யப்பட்டு திரையிடப்பட்டது.
# எதற்கும் துணிந்தவன்

***எதற்கும் துணிந்தவன்*** (*Etharkkum Thunindhavan: ET*) பாண்டிராஜ் எழுதி இயக்கி சன் பிக்சர்ஸ் தயாரிப்பில் உருவாகி 2022-இல் வெளியான இந்தியத் தமிழ் அதிரடி நாடகத் திரைப்படமாகும். இந்த படத்தில் சூர்யா, வினய் , பிரியங்கா அருள் மோகன் ஆகியோர் முக்கிய வேடங்களில் நடித்துள்ளனர். சத்யராஜ், சரண்யா  
பொன்வண்ணன், சூரி , எம். எசு. பாசுகர் ஆகியோர் துணை வேடங்களில் நடித்துள்ளனர். படத்திற்கு டி. இமான் இசையமைத்துள்ளார். ஒளிப்பதிவை ஆர். ரத்னவேலு கையாண்டுள்ளார். படம் 22 மார்ச்சு 2022 அன்று வெளியிடப்பட்டது.
# எதற்கும் துணிந்தவன்

## நடிப்பு

- சூர்யா - கண்ணபிரான்
- வினய் - இன்பா
- ஆதினியாக பிரியங்கா அருள் மோகன்
- சத்யராஜ்
- கனல் கண்ணன் - சிறப்புத் தோற்றம்
- சரண்யா பொன்வண்ணன் - கோசலை கண்ணபிரான் தாய்
- சூரி
- எம். எசு. பாசுகர்
- ஜெயப்பிரகாசு
- தேவதர்சினி - அஞ்சுமணி ஆதினியின் தாய்
- சுப்பு பஞ்சு அருணாச்சலம்
- இளவரசு
- ரெடின் கிங்ஸ்லி
- தங்க துரை
- கேபிஒய் ராமர்
- சரண் சக்தி
- சிபி புவனா சந்திரன்
- ஆகாஷ் பிரேம்குமார்
# விக்ரம் (2022 திரைப்படம்)

***விக்ரம்*** (*Vikram*) என்பது 2022-இல் வெளியான இந்திய தமிழ் -மொழி பரபரப்பூட்டும் அதிரடி திரைப்படமாகும். லோகேஷ் கனகராஜ் எழுதி இயக்கிய இப்படத்தை ராஜ்கமல் பிலிம்ஸ் இன்டர்நேசனல் நிறுவனம் தயாரித்துள்ளது. இப்படத்தில் கமல்ஹாசன், விஜய் சேதுபதி , பகத் பாசில் ஆகியோர் முக்கிய கதாபாத்திரங்களில் நடித்துள்ளனர். மேலும், ஷிவானி நாராயணன், காளிதாஸ் ஜெயராம், நரேன், ஆண்டனி வர்கீஸ் , அர்ஜூன் தாஸ் ஆகியோர் துணை வேடங்களில் நடித்துள்ளனர். படத்தின் இசையை இசையமைப்பாளர் அனிருத் ரவிச்சந்தரும், ஒளிப்பதிவை கிரிஷ் கங்காதரனும், படத் தொகுப்பை பிலோமின் ராஜும் மேற்கொண்டுள்ளனர். 1986இல் வெளியான விக்ரம் திரைப்படத்தின் கருத்திசை பாடலின் மறுஆக்கம் செய்யப்பட்ட பதிப்புடன் படத்தின் அதிகாரப்பூர்வ முன்னோட்டத்தில் (2020 நவம்பர் 7 அன்று வெளியிடப்பட்டது) பயன்படுத்தப்பட்டிருந்தாலும், இத்திரைப்படம் இதே பெயரிலான 1986 ஆம் ஆண்டில் வெளியான திரைப்படத்தின் தொடர்ச்சி அல்ல.
# விக்ரம் (2022 திரைப்படம்)

## நடிப்பு

- கமல்ஹாசன் - வியவர் அருண் குமார் விக்ரம், ஒளிவுமறைவாக கர்ணன்
- விஜய் சேதுபதி - சந்தனம்
- பஹத் பாசில் - முகவர் அமர்
- நரேன் - காவலாய்வாளர் பிஜாய்
- காளிதாஸ் ஜெயராம் - விக்ரமின் மகன், உதவிக்காவலாணயர் பிரபஞ்சன்
- செம்பன் வினோத் ஜோஸ் - முதன்மைக் காவலர் ஜோஸ்
- சந்தான பாரதி - முகவர் உப்பிலியப்பன்
- இளங்கோ குமரவேல் - முகவர் லாரன்ஸ்
- வசந்தி - முகவர் டீனா
- காயத்ரி சங்கர் - காயத்ரி அமர்
- ஸ்வதிஷ்ட்டா கிருஷ்ணன் - பிரபஞ்சனின் மனைவி
- ஜி. மாரிமுத்து - காவலாணையர்
- ரமேஷ் திலக் - வெட்டி வகையறா உறுப்பினர் இளங்கோ
- வினோத் - வெட்டி வகையறா உறுப்பினர் முன்னா
- அருள்தாஸ் - ருத்ர பிரதாப்
- கௌத்தம் சுந்தரராஜன் - வீரபாண்டியன்
- சம்பத் ராம் - வெட்டி வகையறா உறுப்பினர்
- கோகுல்நாத் - வெட்டி வகையறா உறுப்பினர்
- ஶ்ரீகுமார் - கருப்புப் படை உறுப்பினர்
- அருணோதயன் - கருப்புப் படை உறுப்பினர்
- அனிஷ் பத்மனாபன் - கருப்பு ஓப்ஸ் படை உறுப்பினர்
- ஜாஃபர் சாதிக் - வெட்டி வகையறா உறுப்பினர்
- மகேஸ்வரி - சந்தனத்தின் முதல் மனைவி
- ஷிவானி நாராயணன் - சந்தனத்தின் இரண்டாம் மனைவி
- மைனா நந்தினி - சந்தனத்தின் மூன்றாம் மனைவி
- சூர்யா - ரோலக்ஸ்
- வில்லேஜ் குக்கிங் சேனல் அணியினர் - அவர்களாகவே (கௌரவத் தோற்றம்)
# விக்ரம் (2022 திரைப்படம்)

## இசை

திரைப்படத்தின் ஒலிச்சுவடு மற்றும் பின்னணி மதிப்பெண் அனிருத் ரவிச்சந்தரால் இசையமைக்கப்பட்டது. இது லோக்கேஷ் கனகராஜுடனான மாஸ்டர் மற்றும் கமல்ஹாசனுடனான இந்தியன் 2விற்குப் பிறகு அவர்களுடனான இரண்டாவது கூட்டுப்பணியாக அமைகிறது. இசை உரிமைகளை சோனி மியூசிக் இந்தியா வாங்கியது. திரைப்படத்தின் இசை வெளியீட்டு விழா சென்னையிலுள்ள ஜவஹர்லால் நேரு விளையாட்டரங்கத்தில் 15 மே, 2022 அன்று பிரம்மாண்டமாக நடைபெற்றது.
# விக்ரம் (2022 திரைப்படம்)

## ஒலிப்பதிவு

படத்தின் ஒலிச்சுவடு பின்னணி இசை ஆகியவற்றிற்கு அனிருத் ரவிச்சந்திரன் இசையமைத்துள்ளார். இந்தியன் 2 படத்துக்குப் பிறகு லோகேஷ் கனகராஜ் கமல்ஹாசனுடன் இரண்டாவது முறையாக இணைந்துள்ளார். இரண்டு பாகங்களில் முதல் பாகம் 2022இல் திரையரங்குகளில் வெளியிடப்பட்டது. இந்த படத்தின் இந்தி மொழி மொழிமாற்றம் உரிமை கோல்ட்மைன்ஸ் டெலிஃபிலிம்ஸுக்கு ரூ.37 கோடிக்கு விற்கப்பட்டுள்ளது. பல திரைப்பட வர்த்தக நிபுணர்கள் இந்த திரைப்படத்தை "அதிக தொகையில் வர்த்தகம் செய்யப்பட்ட திரைப்படங்களில் ஒன்று" என்று கூறினர்.
# விக்ரம் (2022 திரைப்படம்)

## ஒலிப்பதிவு

### பின்தொடர்ச்சி

பிங்க்வில்லாவுடனான நேர்காணலில் கமல்ஹாசன் திரைப்படத்தின் வெற்றியை முன்னிட்டு லோக்கேஷ் திரையுலக அண்டத்தின் பகுதியாக இருக்கும் விக்ரமின் பின்தொடர்ச்சிக்கானச் சாத்தியக்கூறை வலியுறுத்தினார்.
# கத்துக்குட்டி

***கத்துக்குட்டி*** (*Kaththukkutti*) என்பது 2015ஆம் ஆண்டு வெளியான இந்திய தமிழ் மொழி காதல் நகைச்சுவைத் திரைப்படமாகும். ஆர். சரவணன் இயக்கத்தில், ராம்குமார் தயாரித்திருந்த இந்த படத்தில் நரேன் , சிருஷ்டி டங்கே ஆகியோர் முக்கிய வேடங்களில் நடித்துள்ளனர். சூரி மற்றொரு முக்கியக் கதாபாத்திரத்தில் நடிக்கிறார். படம் அக்டோபர் 2015இல் வெளியாகி நேர்மறையான விமர்சனங்களை பெற்றது. ஆனால் பார்வையாளர்களிடமிருந்து குறைந்த வரவேற்பே கிடைத்தது.
# கத்துக்குட்டி

## நடிப்பு

- அறிவழகனாக நரேன்
- புவனாவக சிருஷ்டி டங்கே
- அறிவழகனின் தாயாராக துளசி
- ராஜா
- மாறன்
- வி. ஞானவேல்
- கே. ஜி. மோகன்
- காதல் சரவணன்
- தேனி முருகன்
- நாதசுவரம் கண்ணன்
- தேவிப்பிரியா
- சந்தியா
# கத்துக்குட்டி

## தயாரிப்பு

*முகமூடி* (2012) படத்துக்குப் பிறகு நரேன் அறிமுக இயக்குநர் சரவணனுடன் இணைந்து 2013 ஆம் ஆண்டின் பிற்பகுதியில் படத்தில் நடிக்க ஆரம்பித்தார். இந்த படத்தில் நடிகர்-இயக்குநர் பாரதிராஜாவின் சகோதரர் ஜெயராஜும் நடித்துள்ளார். ஜூன் 2014இல் சந்தியா படத்தில் நடிக்க ஒப்பந்தம் செய்யப்பட்டார். மேலும் படத்தில் சூரிக்கு இரண்டு ஜோடிகளில் ஒருவராக தோன்றுகிறர். மற்றொருவர் தேவிபிரியா.
# கத்துக்குட்டி

## ஒலிப்பதிவு

படத்துக்கு இசையமைப்பாளர் அருள்தேவ் இசையமைத்துள்ளார்.
# கத்துக்குட்டி

## வரவேற்பு

சிஃபி "கத்துக்குட்டியின் ஒரே பிரச்சனை குறைந்த தயாரிப்பு தரம், இசை, ஒளிப்பதிவு, படத்தொகுப்பு ஆகியவை சராசரியாகவே இருக்கிறது. ஆயினும்கூட, படம் அதன் நல்ல தருணங்களைக் கொண்டுள்ளது. ஒரு முறை பார்க்கலாம். நீங்கள் ஏமாற்றமடைய மாட்டீர்கள். படத்தை "சராசரிக்கு மேல்" என்று விவரித்தது.
# நேதனியல் எட்வர்ட் கிண்டர்ஸ்லி

**நேதனியல் எட்வர்ட் கிண்டர்ஸ்லி** (2 பிப்ரவரி 1763 – 16 பிப்ரவரி 1831) பிரித்தானிய கிழக்கிந்திய நிறுவனத்திற்குப் பணியாற்றிய ஆங்கிலேய குடிமுறை அரசுப்பணி அதிகாரியாவார். இவர் 1794-இல் திருக்குறளை ஆங்கிலத்தில் மொழிபெயர்த்த முதல் மொழிபெயர்ப்பாளராக அறியப்படுகிறார்.
# நேதனியல் எட்வர்ட் கிண்டர்ஸ்லி

## வாழ்க்கைக் குறிப்பு

நேதனியல் எட்வர்ட் கிண்டர்ஸ்லி இங்கிலாந்தின் நார்ஃபோக் மாகாணத்திலுள்ள கிரேட் யர்மவுத்தில் நேதனியல் கிண்டர்ஸ்லி மற்றும் ஜெமிமா விக்ஸ்டெட் தம்பதியருக்குப் பிறந்தார். இவர் ஹன்னா பட்டர்வொர்த் என்ற பெண்மணியை ஜூலை 3, 1786-இல் மணந்தார். இவரது திருமணம் இந்தியாவில் தமிழ்நாட்டிலுள்ள தங்கர்நாயக்புரம் என்ற ஊரில் நடந்தது. இவர்களுக்கு சர் ரிச்சர்ட் டாரின் கிண்டர்ஸ்லி (பிறப்பு: 5 அக்டோபர் 1792; இறப்பு: 22 அக்டோபர் 1879) மற்றும் நேதனியல் வில்லியம் கிண்டர்ஸ்லி (பிறப்பு: 1794; இறப்பு: 3 டிசம்பர் 1844) என்ற இரு மகன்கள் இருந்தனர்.  
கிண்டர்ஸ்லி 18 பிப்ரவரி 1831 அன்று தனது 68-வது வயதில் இங்கிலாந்தின் பக்கிங்ஹாம்ஷயர் மாகாணத்தில் உள்ள லிட்டில் மார்லோ என்ற ஊரில் இறந்தார்.
# நேதனியல் எட்வர்ட் கிண்டர்ஸ்லி

## படைப்புகள்

நேதனியல் எட்வர்ட் கிண்டர்ஸ்லி 1794-ஆம் ஆண்டில் தனது "ஸ்பெசிமன்ஸ் ஆஃப் ஹிந்து லிட்டரேச்சர்" (Specimens of Hindoo Literature) என்ற நூலில் "வள்ளுவர் குறளின் பகுதிகள் அல்லது, ஞானக் பெருங்கடல்" ("Extracts from the Teroo-Vaulaver Kuddul, or, The Ocean of Wisdom") என்ற அத்தியாயத்தில் முதன்முறையாக திருக்குறளை ஆங்கிலத்தில் மொழிபெயர்த்து வெளியிட்டார். இதில் குறளின் முதற்பகுதியான அறத்துப்பாலின் முதல் சில அதிகாரங்களை மட்டுமே மொழிபெயர்த்து இருந்தார்.
# விழும் மனிதன் ஓவியம்

**விழும் மனிதன் ஓவியம்** (Falling Man (painting) என்பது 1950 ஆம் ஆண்டு செருமன் நாட்டைச் சேர்ந்த ஓவியர் மேக்சு பெக்மான் என்பவர் வரைந்த ஓவியமாகும். 20 ஆம் நூற்றாண்டின் தொடக்கத்தில் அகநிகழ்வுகளை புதுமையான முறையில் புலப்படுத்தும் கலைஞர்கள் வெளிப்பாட்டியக் கலைஞர்கள் என்று வகைப்படுத்தப்பட்டனர். மேக்சு பெக்மான் இப்பெயரையும் இவ்வியக்கத்தையும் நிராகரித்தார் என்றாலும் இவரை வெளிப்பாட்டியக் கலைஞர் என்றே அப்போது அடையாளப்படுத்தப்பட்டார். மேக்சு பெக்மான் (1884-1950). இரண்டாம் உலகப் போரின்போது நாட்சி செருமனியிலிருந்து வெளியேறியதைத் தொடர்ந்து இவர் அமெரிக்காவில் வாழ்ந்தபோது வாழ்க்கையின் இறுதி ஆண்டில் இந்த ஓவியத்தை பெக்மான் உருவாக்கினார்.  
விழும் மனிதன் ஓவியம் இப்போது வாசிங்டன் டிசியில் உள்ள தேசிய கலைக்கூடத்தின் நிலையான தொகுப்பில் வைக்கப்பட்டுள்ளது.  
2001 ஆம் ஆண்டு செப்டம்பர் மாதம் 11 ஆம் தேதியன்று உலக வர்த்தக மைய கோபுரத்திலிருந்து விழுந்த மற்றும் அழிந்த நபர்களை இந்த ஓவியத்தில் குதிக்கும் நபர்கள் முன்னறிவிப்பு செய்வது போல் உள்ளதாகக் கருதப்படுகிறது. அதே நியூயார்க்கு நகரத்தில் தெளிவான மேகமற்ற வானம் போன்ற அமைப்பில் ஓவியம் வரையப்பட்டது என்பது குறிப்பிடத்தக்கதாகும்.  
பெக்மானின் விழும் மனிதன் ஓவியம் அவருடைய இசைத்துறை ஆக்கப்படைப்புகளின் முன்னுரை என சொல்லப்படுகிறது. 1943-1944 ஆம் ஆண்டு காலத்தில் பெக்மான் வரைந்த ஓவியங்கள் சிலவற்றில் இத்தகைய குதிக்கும் நபர்கள் ஓவியம் பல இடங்களில் இடம்பெற்றுள்ளது.  
விழும் மனிதன் ஓவியம் நியூயார்க்கு நகரத்தின் பெருநகரக் கலை அருங்காட்சியகத்தில் நடைபெற்ற 2016-17 ஆம் ஆண்டு கண்காட்சியில் சேர்க்கப்பட்டது.
# கருமத்தம்பட்டி நகராட்சி

**கருமத்தம்பட்டி நகராட்சி**, தமிழ்நாட்டின் கோயம்புத்தூர் மாவட்டம், சூலூர் வட்டத்தில் உள்ள கருமத்தம்பட்டி பேரூராட்சியை, மக்கள் தொகை வளர்ச்சி காரணமாக 16 அக்டோபர் 2021 அன்று நகராட்சியாக உருவாக்குவதற்கான அரசாணையை தமிழக அரசின் நகராட்சி நிர்வாகம் மற்றும் குடிநீர் வழங்கல் கூடுதல் துறையின் கூடுதல் தலைமைச் செயலாளர் வெளியிட்டார்.
# கருமத்தம்பட்டி நகராட்சி

## இதனையும் காண்க

- கருமத்தம்பட்டி
- தமிழக நகராட்சிகள்
# காரமடை நகராட்சி

**காரமடை நகராட்சி**, தமிழ்நாட்டின் கோயம்புத்தூர் மாவட்டம், மேட்டுப்பாளையம் வட்டத்தில் இருந்த காரமடை பேரூராட்சியின் மக்கள் தொகை பெருக்கத்தின் காரணமாக, 16 அக்டோபர் 2021 அன்று நகராட்சியாக உருவாக்குவதற்கான அரசாணையை தமிழக அரசின் நகராட்சி நிர்வாகம் மற்றும் குடிநீர் வழங்கல் கூடுதல் துறையின் கூடுதல் தலைமைச் செயலாளர் வெளியிட்டார்.
# காரமடை நகராட்சி

## இதனையும் காண்க

- காரமடை
- தமிழக நகராட்சிகள்
# கூடலூர் நகராட்சி

**கூடலூர் நகராட்சி**, தமிழ்நாட்டின் கோயம்புத்தூர் மாவட்டம், கோயம்புத்தூர் வடக்கு வட்டத்தில் அமைந்த கூடலூர் பேரூராட்சியின் மக்கள் தொகை வளர்ச்சியின் காரணமாக, 16 அக்டோபர் 2021 அன்று நகராட்சியாக உருவாக்குவதற்கான அரசாணையை தமிழக அரசின் நகராட்சி நிர்வாகம் மற்றும் குடிநீர் வழங்கல் கூடுதல் துறையின் கூடுதல் தலைமைச் செயலாளர் வெளியிட்டார்.
# கூடலூர் நகராட்சி

## இதனையும் காண்க

- கூடலூர்
- தமிழக நகராட்சிகள்
# மதுக்கரை நகராட்சி

**மதுக்கரை நகராட்சி**, தமிழ்நாட்டின் கோயம்புத்தூர் மாவட்டம், மதுக்கரை வட்டத்தில் அமைந்த மதுக்கரை பேரூராட்சியின் மக்கள் தொகை வள்ர்ச்சி காரணமாக, 16 அக்டோபர் 2021 அன்று நகராட்சியாக உருவாக்குவதற்கான அரசாணையை தமிழக அரசின் நகராட்சி நிர்வாகம் மற்றும் குடிநீர் வழங்கல் கூடுதல் துறையின் கூடுதல் தலைமைச் செயலாளர் வெளியிட்டார்.
# மதுக்கரை நகராட்சி

## இதனையும் காண்க

- மதுக்கரை
- தமிழக நகராட்சிகள்
# கியோ சங் டே

**கியோ சங் டே** (பிறப்பு: அக்டோபர் 20, 1977) என்பவர் தென் கொரிய நாட்டு நடிகர் ஆவார். இவர் 2021 ஆம் ஆண்டு வெளியான இசுக்விட் கேம் என்ற தொடர்களில் நடித்ததன் மூலம் மிகவும் பிரபலமானவர்.
# கியோ சங் டே

## ஆரம்ப கால வாழ்க்கை

கியோ அக்டோபர் 20, 1977 ஆம் ஆண்டில் புசான் நகரில் பிறந்து வளர்ந்தார். இவர் புசான் தேசிய பல்கலைக்கழகத்தில் உருசிய மொழியில் தேர்ச்சி பெற்று பட்டம் பெற்றார். நடிப்புத்துறைக்கு வருவதற்கு முன்பு உருசிய சந்தையில் எல்ஜி நிறுவனத்தின் தொலைக்காட்சிகளை விற்கும் பணியில் இருந்தார். பின்னர் அவர் ஒரு கப்பல் கட்டும் நிறுவனத்தின் திட்டமிடல் மற்றும் ஒருங்கிணைப்பு துறையில் பணிபுரிந்துள்ளார்.
# திட்டக்குடி நகராட்சி

**திட்டக்குடி நகராட்சி**, தமிழ்நாட்டின் கடலூர் மாவட்டம், திட்டக்குடி வட்டத்தில் அமைந்த திட்டக்குடி பேரூராட்சியின் மக்கள் தொகை வளர்ச்சியின் காரணமாக, 16 அக்டோபர் 2021 அன்று நகராட்சியாக உருவாக்குவதற்கான அரசாணையை தமிழக அரசின் நகராட்சி நிர்வாகம் மற்றும் குடிநீர் வழங்கல் கூடுதல் துறையின் கூடுதல் தலைமைச் செயலாளர் வெளியிட்டார்.
# திட்டக்குடி நகராட்சி

## இதனையும் காண்க

- திட்டக்குடி
- தமிழக நகராட்சிகள்
# வடலூர் நகராட்சி

**வடலூர் நகராட்சி**, தமிழ்நாட்டின் கடலூர் மாவட்டம், குறிஞ்சிப்பாடி வட்டத்தில் அமைந்த வடலூர் பேரூராட்சியின் மக்கள் தொகை வளர்ச்சியின் காரணமாக, 16 அக்டோபர் 2021 அன்று நகராட்சியாக உருவாக்குவதற்கான அரசாணையை தமிழக அரசின் நகராட்சி நிர்வாகம் மற்றும் குடிநீர் வழங்கல் கூடுதல் துறையின் கூடுதல் தலைமைச் செயலாளர் வெளியிட்டார்.
# வடலூர் நகராட்சி

## இதனையும் காண்க

- வடலூர்
- தமிழக நகராட்சிகள்
# அதிராம்பட்டினம் நகராட்சி

**அதிராம்பட்டினம் நகராட்சி**, தமிழ்நாட்டின் தஞ்சாவூர் மாவட்டம், பட்டுக்கோட்டை வட்டத்தில் அமைந்த அதிராம்பட்டினம் பேரூராட்சியில் மக்கள் தொகை வளர்ச்சியின் காரணமாக, 16 அக்டோபர் 2021 அன்று நகராட்சியாக உருவாக்குவதற்கான அரசாணையை தமிழக அரசின் நகராட்சி நிர்வாகம் மற்றும் குடிநீர் வழங்கல் கூடுதல் துறையின் கூடுதல் தலைமைச் செயலாளர் வெளியிட்டார்.
# அதிராம்பட்டினம் நகராட்சி

## இதனையும் காண்க

- அதிராம்பட்டினம்
- தமிழக நகராட்சிகள்
# திருமுருகன்பூண்டி நகராட்சி

**திருமுருகன்பூண்டி நகராட்சி**, தமிழ்நாட்டின் திருப்பூர் மாவட்டம், அவிநாசி வட்டத்தில் அமைந்த திருமுருகன்பூண்டி பேரூராட்சியில் மக்கள் தொகை வளர்ச்சியின் காரணமாக, 16 அக்டோபர் 2021 அன்று நகராட்சியாக உருவாக்குவதற்கான அரசாணையை தமிழக அரசின் நகராட்சி நிர்வாகம் மற்றும் குடிநீர் வழங்கல் கூடுதல் துறையின் கூடுதல் தலைமைச் செயலாளர் வெளியிட்டார்.
# திருமுருகன்பூண்டி நகராட்சி

## இதனையும் காண்க

- திருமுருகன்பூண்டி
- தமிழக நகராட்சிகள்
# திருச்செந்தூர் நகராட்சி

**திருச்செந்தூர் நகராட்சி**, தமிழ்நாட்டின் தூத்துக்குடி மாவட்டம், திருச்செந்தூர் வட்டத்தில் அமைந்த ஒரு நகரமாகும் திருச்செந்தூர் நகராட்சியில் மக்கள் தொகை வளர்ச்சியின் காரணமாக, 16 அக்டோபர் 2021 அன்று நகராட்சியாக உருவாக்குவதற்கான அரசாணையை தமிழக அரசின் நகராட்சி நிர்வாகம் மற்றும் குடிநீர் வழங்கல் கூடுதல் துறையின் கூடுதல் தலைமைச் செயலாளர் வெளியிட்டார்.
# திருச்செந்தூர் நகராட்சி

## இதனையும் காண்க

- திருச்செந்தூர்
- தமிழக நகராட்சிகள்
# ஞாயிற்றுக்கிழமை வீட்டில்

**ஞாயிற்றுக்கிழமை வீட்டில்** (*Sunday at Home*) என்பது இலண்டனில் வெளியிடப்பட்ட ஒரு வார இதழாகும். மதப் பாதை கழகம் என்ற அமைப்பு 1854 ஆம் ஆண்டு இவ்வார இதழை தொடங்கியது. "ஞாயிறு வாசிப்பு " இலக்கிய வகையினத்திற்கு மிக வெற்றிகரமான எடுத்துக்காட்டுகளில் ஒன்றாக இவ்வார இதழ் கருதப்படுகிறது. விலைமலிவான இத்தகைய இதழ்கள் ஞாயிற்றுக்கிழமைகளில் குடும்பங்கள் படிக்க மதநலம் சார்ந்த (அல்லது மதத்தால் ஈர்க்கப்பட்ட) பொழுதுபோக்குகளை வழங்கும் நோக்கம் கொண்ட பத்திரிகைகளாகும். குறிப்பாக இலண்டன் சஞ்சிகை, குடும்ப எரால்டு போன்ற "தீங்கு விளைவிக்கும்" மதச்சார்பற்ற விலைமிகுந்த வாராந்திரிகளுக்கு மாற்றாக ஞாயிற்றுக் கிழமை வீட்டில் வார இதழ் வெளியிடப்பட்டது.  
}}
# அக்ரா கவுர் அணை

**அக்ரா கவுர் அணை** (**Akra Kaur Dam) பாக்கித்தான்** நாட்டின் பலுச்சிசுத்தான் மண்டலத்தில் இருக்கும் துறைமுக நகரமான குவாடர் நகருக்கு அருகில் அமைந்துள்ளது. சில நேரங்களில் **அங்காரா கவுர் அணை** என்றும் குறிப்பிடப்படுகிறது. இந்த அணை 1995 ஆம் ஆண்டு 24 மில்லியன் டாலர் செலவில் குவாடர் மற்றும் அதைச் சுற்றியுள்ள கிராமங்களுக்கு நீர் வழங்குவதற்காக கட்டப்பட்டது. குவாடர் மாவட்டப் பகுதி மக்களுக்கு நீர் வழங்குவதற்கான ஒரே ஆதாரம் இந்த அணை மட்டுமேயாகும். அக்ரா கவுர் அணை பரப்பளவு கொண்டதாக உள்ளது.  
2005 ஆம் ஆண்டில் இப்பகுதியில் பெய்த மழையால் அணையில் இருந்து நீர்வரத்து ஏற்பட்டு, பல கிராமங்கள் வெள்ளத்தில் மூழ்கின மற்றும் குறைந்தது 20 உயிர்கள் கொல்லப்பட்டன. 2012 ஆம் ஆண்டு சூலை மாதத்தில் ஏற்பட்ட பெரிய அளவிலான வண்டல் படிவு காரணமாக அணை முற்றிலும் வறண்டுவிட்டதாக தகவல்கள் வெளிவந்தன. இது உள்ளூர் மக்களுக்கு கடுமையான குடிநீர் பற்றாக்குறை உட்பட கடுமையான குடிநீர் விநியோக சவால்களை ஏற்படுத்தியது.
# ச. இராஜேந்திரன்

**ச. இராஜேந்திரன்** (*S. Rajendran*) என்பவர் ஓர் இந்திய அரசியல்வாதி மற்றும் கேரளாவின் முன்னாள் சட்டமன்ற உறுப்பினர் ஆவார். இவரது ஆதரவாளர்களால் சஹாவு "எஸ்ஆர்" என்றும் இவர் அழைக்கப்படுகிறார். 2006 தேர்தலில் தேவிகுளம் தொகுதியிலிருந்து இந்தியப் பொதுவுடைமைக் கட்சி (மார்க்சிஸ்ட்) வேட்பாளராகக் கேரள சட்டமன்றத்திற்குத் தேர்ந்தெடுக்கப்பட்டார். இவர் தேவிகுளம் தொகுதியில் 2011 மற்றும் 2016 தேர்தல்களிலும் வெற்றி பெற்றுள்ளார்.  
இவர் இடுக்கி மாவட்ட ஊராட்சி மன்றத் தலைவராக 2003ஆம் ஆண்டு தேர்ந்தெடுக்கப்பட்டார்.
# கருக் அணை

**கருக் அணை** (*Garuk Dam*) என்பது பாக்கித்தான் நாட்டின் பலுசிசுத்தான் மண்டலத்தில் இருக்கும் காரன் மாவட்டத்திற்கு 47 கி.மீ. தென்கிழக்கில் உள்ள கருக் ஆற்றில் அமையவுள்ள ஒரு முன்மொழியப்பட்ட அணை ஆகும். இந்த அணை 184 அடி உயரமுள்ள பூமி மைய பாறை நிரம்பிய அணையாகக் கட்ட திட்டமிடப்பட்டுள்ளது. நீர்த்தேக்கம் கட்டி முடிக்கப்பட்டதும் 12,500 ஏக்கர் நிலப்பகுதிக்கு பாசன வசதியை அளிக்கும். 300 கிலோவாட் நீர்மின் திறன் உற்பத்தி செய்யும் ஆற்றல் கொண்டதாகவும் இருக்கும்.
# காட்டன அள்ளி

**காட்டன அள்ளி** (*Kattanahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643269. இந்த ஊரானது கேத்தனஅள்ளி ஊராட்சிக்கு உட்பட்டது.
# காட்டன அள்ளி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 22 கிலோமீட்டர் தொலைவிலும், பாலக்கோட்டில் இருந்து 10 கிலோ மீட்டர் தொலைவிலும் உள்ளது.
# காட்டன அள்ளி

## மக்கள் வகைபாடு

2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 184, மொத்த மக்கள் தொகைகள் 803 ஆகும். இதில் 415 ஆண்களும், 388 பெண்களும் அடங்குவர்.
# காட்டன அள்ளி

## ஊரில் உள்ள கோயில்கள்

- காட்டனஅள்ளி அனுமந்தராயசாமி கோயில்
# கெரகோட அள்ளி

**கெரகோட அள்ளி** (*Kerakodahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643228. இந்த ஊரானது கெரகோடஅள்ளி ஊராட்சிக்கு உட்பட்டது.